<classify> WATAALAMU kutoka Benki ya Dunia WB wapo nchini kwa lengo la kufanya tathmini ya maendeleo ya utekelezaji wa Mradi wa Maboresho ya Huduma za Mahakama, unaofadhiliwa kwa fedha za mkopo kutoka benki hiyo.Lengo la ujumbe huo kutembelea mahakama ni kusaidia kukwamua vikwazo mbalimbali ili kuongeza kasi na ufanisi wa utekelezaji wa mradi ili kufikia malengo yaliyokusudiwa.Aidha, wataalam hao ambao watakuwepo nchini kwa siku saba, waliwasili nchini Agosti 23 mwaka huu na tayari wametembelea baadhi ya miradi ya ujenzi ya majengo ya Mahakama Kuu Musoma mkoani Mara.Miradi mingine ni Mahakama ya Hakimu Mkazi Simiyu na Mahakama Inayotembea Mobile Court mkoani Mwanza. Kwa mujibu wa ratiba iliyotolewa na Kitengo cha Maboresho cha Mahakama JDU, ujumbe huo pia umekutana na baadhi ya Ofisi na Kurugenzi mfano Kurugenzi ya Ugavi na Ununuzi na kupatiwa taarifa za hatua za utekelezaji wa malengo mbalimbali yaliyowekwa kwa kila idara na kitengo.Agosti 27, mwaka huu ujumbe huo ulikutana na Mtendaji Mkuu wa Mahakama ya Tanzania, Hussein Kattanga na kuzungumza naye kuhusu utekelezaji wa mradi huo.Baada ya kukamilika kwa ratiba ya ugeni huo, watatoa maoni na mapendekezo ya maeneo ya kuyafanyia kazi ili kuboresha utekelezaji wa mradi huo wa miaka mitano kuanzia mwaka 20152016 hadi 20192020.  <topic>: kitaifa 